Heti kun komissio on antanut delegoidun säädöksen, se antaa säädöksen tiedoksi samanaikaisesti Euroopan parlamentille ja neuvostolle (direktiivin 2005/36/EY, sellaisena kuin se on muutettuna direktiivillä 2013/55/EU, 57 c artiklan 4 kohta).

Direktiivin 2005/36/EY, sellaisena kuin se on muutettuna direktiivillä 2013/55/EU, 57 c artiklan 2 kohdassa siirretään komissiolle valta antaa delegoituja säädöksiä erityisesti seuraavista asioista:

Komissiolle siirrettyyn valtaan antaa delegoituja säädöksiä sovelletaan direktiivin 2005/36/EY, sellaisena kuin se on muutettuna direktiivillä 2013/55/EU, 57 c artiklassa säädettyjä edellytyksiä. Euroopan parlamentti tai neuvosto voi milloin tahansa peruuttaa säädösvallan siirron.

Direktiivin 2005/36/EY, sellaisena kuin se on muutettuna direktiivillä 2013/55/EU, 57 c artiklan 2 kohdassa siirretään komissiolle valta antaa delegoituja säädöksiä siinä mainituista asioista viiden vuoden ajan 17. tammikuuta 2014 alkaen. Lisäksi komissio velvoitetaan laatimaan siirrettyä säädösvaltaa koskeva kertomus viimeistään yhdeksän kuukautta ennen tämän viisivuotiskauden päättymistä.

Direktiivin 2005/36/EY, sellaisena kuin se on muutettuna direktiivillä 2013/55/EU, 57 c artiklan 5 kohdan mukaan delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.

3. SIIRRETYN SÄÄDÖSVALLAN KÄYTTÄMINEN

3.1 Jo annetut delegoidut säädökset

Komissio on käyttänyt seuraavia delegoituja valtuuksia viiteajanjaksolla:

Direktiivin 2005/36/EY, sellaisena kuin se on muutettuna direktiivillä 2013/55/EU, 21 a artiklan 4 kohdan perusteella on annettu kaksi komission delegoitua päätöstä direktiivin 2005/36/EY liitteen V muuttamisesta siltä osin kuin on kyse muodollista pätevyyttä osoittavista asiakirjoista (ks. 2 kohdan a alakohta edellä).

Ensimmäinen delegoitu päätös liitteen V muuttamisesta jäsenvaltioiden komissiolle ilmoittamien alakohtaisten ammattien kansallisten tutkintojen muutosten huomioon ottamiseksi annettiin 13. tammikuuta 2016 ja toinen delegoitu päätös 1. joulukuuta 2017.

3.2 Säädösten hyväksymistä edeltäneet kuulemiset

Parempaa lainsäädäntöä koskevan toimielinten välisen sopimuksen mukaisia sitoumuksiaan noudattaen komissio kuuli jäsenvaltioiden nimeämiä asiantuntijoita ja asiaankuuluvia sidosryhmiä järjestämällä säännöllisesti asiantuntijakokouksia ja kirjallisia kuulemisia delegoituja säädöksiä valmisteltaessa.

Delegoitujen säädösten valmistelussa mukana ollut asiantuntijaryhmä oli ammattipätevyyden tunnustamista käsittelevä koordinoijaryhmä, joka perustettiin 19. maaliskuuta 2007 tehdyllä komission päätöksellä. Kuulemisissa esitetyt huomautukset on otettu huomioon delegoitujen säädösten lopullisten versioiden valmistelussa.

Kuulemisiin liittyvät asiakirjat toimitettiin samanaikaisesti Euroopan parlamentille ja neuvostolle, ja molemmilla toimielimillä oli mahdollisuus lähettää asiantuntijoita asiantuntijaryhmän kokouksiin.

3.3 Ei vastalauseita delegoiduista säädöksistä

Direktiivin 2005/36/EY, sellaisena kuin se on muutettuna direktiivillä 2013/55/EU, 57 c artiklan 5 kohdan mukaisesti Euroopan parlamentti tai neuvosto voi vastustaa delegoitua säädöstä kahden kuukauden kuluessa siitä, kun säädös on annettu tiedoksi, ja mainittua aikaa voidaan jatkaa kahdella kuukaudella Euroopan parlamentin tai neuvoston aloitteesta. Jos Euroopan parlamentti tai neuvosto vastustaa delegoitua säädöstä määräajan kuluessa, se ei tule voimaan.

Euroopan parlamentti tai neuvosto ei vastustanut yhtäkään 3.1 kohdassa mainituista delegoiduista säädöksistä, joten delegoidut säädökset julkaistiin ja ne tulivat voimaan vastalauseiden esittämisajan päätyttyä.

3.4 Mahdolliset tulevat delegoidut säädökset

Delegoituja säädöksiä on 21 a artiklan 4 kohdan perusteella annettava tulevaisuudessa säännöllisesti direktiivin 2005/36/EY liitteen V muuttamiseksi siltä osin kuin on kyse muodollisen pätevyyden osoittavista asiakirjoista. Komission yksiköt valmistelevat parhaillaan kolmatta delegoitua päätöstä.

Lisäksi komission yksiköt esittävät mahdollisesti delegoidun asetuksen direktiivin 49 b artiklan mukaisen hiihdonopettajien yhteisen koulutustestin käyttöön ottamiseksi.

4. PÄÄTELMÄ

Komissio katsoo, että se on harjoittanut sille siirrettyä säädösvaltaa direktiivin 2005/36/EY, sellaisena kuin se on muutettuna direktiivillä 2013/55/EU, 57 c artiklassa säädetyissä rajoissa ja siinä säädetyin edellytyksin. Komissio katsoo, että säädösvallan siirtoa on jatkettava, koska muun muassa direktiivin 2005/36/EY liitteen V muuttaminen siltä osin kuin on kyse muodollisen pätevyyden osoittavista asiakirjoista edellyttää delegoitujen säädösten antamista tulevaisuudessa. Antamalla tämän kertomuksen komissio täyttää direktiivin 2005/36/EY, sellaisena kuin se on muutettuna direktiivillä 2013/55/EU, 57 c artiklan 2 kohdan mukaisen raportointivaatimuksen. Komissio pyytää Euroopan parlamenttia ja neuvostoa ottamaan huomioon tämän kertomuksen.